***SOSIAALI- JA TERVEYSALAN PERUSTUTKINTO, LÄHIHOITAJA***

***OSAAMISEN OSOITTAMINEN***

**NÄYTÖN TOTEUTTAMINEN; LAPSEN, NUOREN JA PERHEEN TERVEYDEN JA HYVINVOINNIN EDISTÄMINEN, 35 OSP**

Osaamisalan näyttö voi olla sen jälkeen, kun opiskelija on suorittanut kaikille pakolliset tutkinnon osat ja osaamisalan opinnot.

Opiskelija osoittaa ammattitaitonsa näytössä käytännön työtehtävissä varhaiskasvatuksen toimintaympäristössä lapsen kasvun, hyvinvoinnin ja oppimisen edistämisen tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

Mikäli opiskelijalla on tutkinnon suorittamiseen liittyviä erityistarpeita, jotka johtuvat esim. kieli- tai kulttuuritaustasta tai lukemisen ja kirjoittamisen vaikeudesta, nämä otetaan näytössä huomioon. Ammattitaitovaatimukset ovat samat kaikilla opiskelijoilla. Osaamisen osoittaminen suunnitellaan yksilöllisesti (mm. osoittamistavat, kesto).

Näyttö järjestetään mahdollisimman pian sen jälkeen, kun opiskelija on saavuttanut tutkinnon osan mukaiset ammattitaitovaatimukset.

Osaamisen arvioivat opettaja ja työelämän edustaja. Työelämän arvioijalla tulee olla ensisijaisesti sosiaali- ja/tai terveysalan toisen asteen tutkinto (lähihoitaja, perushoitaja, kodinhoitaja, päivähoitaja tms.), riittävä sosiaali- ja terveysalan työkokemus, riittävä perehtyneisyys tutkinnon ammattitaitovaatimuksiin, tutkinnon osan arviointikohteisiin ja -kriteereihin ja ammattitaidon arviointiin. Arvioijien tulee olla esteettömiä.

**Näytön suunnitteleminen**

* Näyttö tulee suunnitella siten, että opiskelijalla on tilaisuus osoittaa kattavasti osaamisensa lasten ja nuorten hoidon ja kasvatuksen alueella.
* Näyttö suunnitellaan opettajan ohjauskäynnillä ja se kirjataan Näytön suunnittelu ja arviointi - lomakkeelle. Keskustelussa mietitään millaisia työvuoroja ja työtehtäviä näyttöön sisältyy, jotta tutkinnon osan osaaminen tulee osoitetuksi.
* Näytön voi aloittaa sitten kun opiskelija on saavuttanut tutkinnon osan ammattitaitovaatimukset.

**Näyttö työpaikalla**

* Näytön aikana opiskelija osallistuu työpaikan normaaliin toimintaan lähihoitajan työtehtävissä.
* Työelämän arvioija havainnoi opiskelijan toimintaa tehden samalla omaa työtään. Työelämänarvioijia voi olla toimipaikan tilanteesta johtuen enemmänkin kuin yksi (esim. vuorotyö).
* Opettaja voi tarvittaessa osallistua opiskelijan osaamisen havainnointiin työpaikalla.
* Lääkehoidon osaaminen pitää osoittaa, mikäli mahdollista, työpaikalla käytännön työtehtävissä. Muussa tapauksessa lääkehoidon osaaminen osoitetaan oppilaitoksella.
* Näyttö tulee keskeyttää, mikäli tutkinnon suorittaja tekee sen aikana asiakas-/potilasturvallisuutta tai työturvallisuutta vaarantavan virheen. Tällöin välittömästi yhteys oppilaitokseen.

**Näytön arviointi**

Näytön arvioivat opettaja ja työelämänedustaja, jotka yleensä ovat toimineet myös opiskelijan ohjaajina.

* Näytön jälkeen opiskelijalle annetaan mahdollisuus itsearviointiin. Itsearviointi ei vaikuta osaamisen arviointiin tai siitä annettavaan arvosanaan.
* Arviointiaineisto koostuu seuraavista:
  + käytännön tehtävien arvioinnit
  + ammattitaidon suullinen täydentäminen
* Arvioinnin tulee kattaa kaikki suoritettavan tutkinnon osan ammattitaitovaatimukset.
* Keskustelu arvioinnista käydään aikaisintaan näytön päättymistä seuraavana päivänä, viimeistään kahden viikon kuluessa.
* Työelämän edustaja miettii etukäteen arviointinsa suhteessa arvioinnin kohteisiin ja -kriteereihin ja kirjaa arviointinsa näyttö: suunnittelu- ja arviointilomakkeelle (rasti osaamisen tasoa kuvaavaan kohtaan sekä perusteluja).
* Opiskelija täyttää näytön arviointilomakkeen itsearviointina.

**Arviointipäätöksen tekeminen**

* Arviointikeskustelun jälkeen opiskelija poistuu paikalta.
* Arvioinnista päättävät opettaja ja työelämän edustaja. He kirjaavat arvioinnin arviointiasiakirjaan, jonka osapuolet allekirjoittavat.
* Lopuksi arviointipäätös perusteluineen kerrotaan opiskelijalle ja hän allekirjoittaa arviointiasiakirjan tiedoksi saaneena.

**Arvioinnin oikaiseminen**

* Opiskelija voi pyytää kirjallisesti arvioinnin tarkistamista 14 päivän kuluessa siitä, kun hänellä on ollut tilaisuus saada tilaisuus arvioinnin tulokset sekä tieto arviointiperusteiden soveltamisesta suoritukseensa.
* Opiskelija voi pyytää työelämätoimikunnalta kirjallisesti oikaisua arvioinnin tarkistamista koskevaan päätökseen. Oikaisua on pyydettävä14 päivän kuluessa päätöksen tiedoksisaannista.

**Arvioinnin uusiminen ja arvosanan korottaminen**

* Opiskelijalle järjestetään mahdollisuus osaamisen osoittamisen uusimiseen, jos hänen osaamisen arviointi on hylätty.
* Opiskelijalle tulee järjestää mahdollisuus osaamisen arvioinnin perusteella annetun hyväksytyn arvosanan korottamiseen.